სსიპ იაკობ გოგებაშვილის სახელობის თელავის სახელმწიფო უნივერსიტეტის ხარისხის უზრუნველყოფის სამსახურის ხელმძღვანელის ვაკანტურ პოზიციაზე კანდიდატთა რეგისტრაცია დაიწყება 2023 წლის 16 იანვარს და დასრულდება 2023 წლის 18 იანვარს.

აკადემიური საბჭოს მიერ უნივერსიტეტის ხარისხის უზრუნველყოფის სამსახურის ხელმძღვანელის კანდიდატის შერჩევის დღედ განისაზღვრა 2023 წლის 20 იანვარი;

კანდიდატმა უნივერსიტეტის საარჩევნო კომისიას უნდა წარუდგინოს შემდეგი სახის დოკუმენტაცია: ა) განცხადება; ბ) მოქალაქის პირადობის მოწმობის ასლი; გ) ავტობიოგრაფია (СV); დ) უმაღლესი განათლების დამადასტურებელი დიპლომი; ე) სამოქმედო გეგმა. ვ) სქესობრივი თავისუფლებისა და ხელშეუხებლობის წინააღმდეგ მიმართული დანაშაულის ჩადენისთვის ნასამართლობის შესახებ ცნობა